**Rámcová zmluva o poskytovaní služieb č.: [●]/2022**

uzatvorená podľa § 269 ods. 2 č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Poskytovateľ:** | |
| obchodné meno: | **[●]** |
| sídlo: | [●] |
| IČO: | [●] |
| DIČ: | [●] |
| IČ DPH: | [●] |
| IBAN: | [●] |
| SWIFT / BIC: | [●] |
| zápis: | [●] |
| kontaktná osoba: | [●] |
| tel.: | [●] |
| e-mail: | [●] |

(Objednávateľ a poskytovateľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je poskytovanie služieb podľa špecifikácie:

|  |  |  |  |  |
| --- | --- | --- | --- | --- |
| **špecifikácia služby:** | | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poskytovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Služby mobilného operátora“***.  Predmetom zmluvy je záväzok poskytovateľa poskytnúť objednávateľovi komplexné, bezpečné a ekonomicky výhodné služby mobilného operátora najmä prostredníctvom virtuálnej privátnej siete (ďalej len „**VPS**“), t. j. vytvorením vnútropodnikovej siete (ďalej len „**VS**“) pre hlasové a dátové SIM karty objednávateľa (ďalej len „**služby**“) a záväzok objednávateľa za tieto služby uhradiť poskytovateľovi cenu podľa tejto zmluvy. VPS na účely tejto zmluvy znamená osobitnú elektronickú komunikačnú službu umožňujúcu poskytovanie homogénneho technického a technologického prostredia a zvýhodnené cenové volania. VPS vytvára uzavretú skupinu koncových telekomunikačných zariadení využívajúcich elektronické komunikačné služby poskytovateľa a doplnkových verejných elektronických komunikačných služieb poskytovaných s VPS, a to prostredníctvom verejných telefónnych sietí poskytovateľa a prostredníctvom SIM kariet poskytovateľa registrovaných na objednávateľa.  Podrobná špecifikácia služby je uvedená v prílohe č. 1 Opis predmetu zákazky (ďalej len „**príloha č.1**“), ktorá je neoddeliteľnou súčasťou tejto zmluvy. | | | | |
| **lehota poskytovania služby:** | Poskytovateľ sa zaväzuje bezodkladne, najneskôr do piatich (5) pracovných dní od nadobudnutia účinnosti tejto zmluvy zriadiť pre objednávateľa VPS a zaradiť do nej všetky existujúce SIM karty objednávateľa a to bez prerušenia funkčnosti existujúcich poskytovaných mobilných telekomunikačných služieb (hlasových aj dátových), okrem prerušenia funkčnosti spôsobeného prípadnou výmenou SIM karty v zariadení.  Poskytovateľ je povinný bezodkladne najneskôr do piatich (5) pracovných dní od nadobudnutia účinnosti tejto zmluvy zriadiť dátové služby podľa prílohy č. 1 tejto zmluvy, najmä, ale nie výlučne služby *„Mobilný internet“* a *„Dátová Telemetria“*.  Poskytovateľ je povinný zaradiť do vytvorenej VPS aj ďalšie nové SIM karty podľa objednávok objednávateľa, pričom poskytovateľ je povinný dodať novú SIM kartu do dvoch (2) pracovných dní odo dňa doručenia objednávky/e-mailu.  Poskytovateľ je povinný dodať a aktivovať nové telefónne číslo, resp. deaktivovať existujúce telefónne číslo v lehote do dvoch (2) pracovných dní odo dňa doručenia tejto požiadavky objednávateľa na deaktiváciu formou e-mailu. | | | |
| **miesto plnenia:** | Sídlo objednávateľa | | | |
| **zmluvná cena:** | Uvedená v prílohe č. 2 Cena | bez DPH | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že všetky úkony poskytovateľa, najmä ale nie výlučne úkony uvedené v tabuľke dodacích lehôt tejto zmluvy budú v súčinnosti s objednávateľom vykonané tak, aby došlo k plynulému prechodu poskytovania služieb od súčasného operátora mobilných služieb k poskytovaniu služieb poskytovateľom. Predpokladaný dátum ukončenia poskytovania služieb súčasným operátorom mobilných služieb je 30.06.2022. 2. Zmluvné strany sa dohodli, že všetky náklady za prípadnú portáciu / prenos telefónnych čísel objednávateľa, ako aj výmenu SIM kariet v existujúcich zariadeniach dátových prenosov znáša poskytovateľ na vlastné náklady. 3. Objednávateľ je povinný do piatich (5) pracovných dní od nadobudnutia účinnosti tejto zmluvy poskytnúť poskytovateľovi zoznam existujúcich SIM kariet objednávateľa, ktoré budú zaradené do VPS a zoznam SIM kariet telemetrických a dátových služieb nezaradených vo VPS. 4. S cieľom plynulej aktivácie nových SIM kariet a ich výmeny v prípade straty alebo vady je poskytovateľ povinný do pätnástich (15) kalendárnych dní od nadobudnutia platnosti tejto zmluvy dodať objednávateľovi dvadsať (20) neaktívnych SIM kariet, ktoré budú následne aktivované na diaľku na základe požiadavky objednávateľa. Na žiadosť objednávateľa bude počet SIM kariet doplnený do počtu dvadsať (20) kusov SIM kariet kedykoľvek počas platnosti tejto zmluvy. V prípade straty alebo krádeže SIM karty sa poskytovateľ zaväzuje vykonať deaktiváciu SIM karty bezodkladne najneskôr do dvadsaťštyri (24) hodín po nahlásení tejto požiadavky oprávnenou osobou objednávateľa. 5. Poskytovateľ je povinný na základe objednávky objednávateľa vykonať zmenu programu v rámci existujúceho paušálu na ktorejkoľvek SIM karte, resp. zmenu balíka v rámci balíka mobilných dátových služieb na ktorejkoľvek SIM karte, a to aj viackrát za rok. Tieto požiadavky je kontaktná osoba objednávateľa oprávnená uskutočniť aj telefonicky alebo e-mailom. Zmena bude uskutočnená vždy od nasledujúceho fakturačného obdobia, pokiaľ sa zmluvné strany nedohodnú inak, pričom zmena ja zahrnutá v Cene za služby. 6. Zmluvné strany sa dohodli, že vplyvom technického pokroku je poskytovateľ povinný poskytované služby v zmysle tejto zmluvy doplniť, resp. nahradiť o nové, technicky vyspelejšie služby, a to za rovnakú alebo nižšiu cenu, ako je cena za služby uvedená v prílohe č. 2 tejto zmluvy, ktorá je novou službou doplnená resp. nahradená a ktoré poskytovateľ v danom čase bude ponúkať svojim zákazníkom vo svojom aktuálne platnom štandardnom cenníku. 7. Poskytovateľ je povinný zabezpečiť okamžité informovanie objednávateľa o plánovaných a neplánovaných výlukách resp. výpadkoch telekomunikačných – mobilných služieb, a to minimálne elektronicky e-mailom alebo formou SMS zaslanej kontaktnej osobe objednávateľa. 8. Poskytovateľ je povinný poskytovať objednávateľovi bezodplatne informácie a technickú pomoc a podporu súvisiacu s využívaním služieb a poskytovať súčinnosť pri ich uvádzaní do prevádzky, a to formou bezplatnej telefónnej linky prevádzkovanej poskytovateľom s osobnými špecialistami dvadsaťštyri (24) hodín denne. Poskytovateľ je zároveň povinný poskytovať v tomto čase aj podporu formou elektronickej komunikácie. Poskytovateľ je povinný oznámiť objednávateľovi telefónne číslo takejto linky a e-mailovú adresu najneskôr do piatich (5) pracovných dní od nadobudnutia účinnosti tejto zmluvy. 9. Zmluvné strany sa dohodli, že poskytovateľ poskytuje na služby a poskytnuté SIM karty záruku v trvaní dvanásť (12) mesiacov. Záručná doba začína plynúť odo dňa poskytnutia služieb zo strany poskytovateľa. Poskytovateľ sa zaväzuje odstrániť vady do dvadsiatich štyroch (24) hodín od nahlásenia vady objednávateľom, alebo v čase určenom objednávateľom. Ostatné ustanovenia čl. XVI VOP týmto nie sú dotknuté. 10. V prípade, ak sa kedykoľvek počas trvania zmluvy prejavia vady poskytnutých služieb, je objednávateľ oprávnený na zľavu z Ceny poskytnutých služieb vo výške 20 % z ceny služieb. V prípade, ak časť služieb nie je poskytnutá vôbec, úhrada tej časti Ceny za neposkytnuté služby, alebo služby poskytnuté len sčasti poskytovateľovi nepatrí. 11. V prípade regulácie niektorej z cien za služby poskytované podľa tejto zmluvy zo strany štátom na to oprávneného príslušného orgánu alebo orgánom Európskej únie je poskytovateľ povinný objednávateľovi fakturovať regulovanú cenu služby alebo nižšiu cenu služby, ako je regulovaná cena. V prípade, ak by regulovaná cena služby bola odlišná od Ceny uvedenej v tejto zmluve, je poskytovateľ najneskôr desať (10) pracovných dní pred začiatkom fakturačného obdobia v ktorom bude fakturovaná odlišná cena služby v porovnaní s cenou určenou v zmluve primerane oznámiť kontaktnej osobe objednávateľa vo veciach zmluvných zmenu Ceny. Za primerané oznámenie sa považuje minimálne elektronickou poštou zaslané oznámenie kontaktnej osobe objednávateľa, v ktorom bude prehľadným spôsobom určená presná regulovaná cena služby. Poskytovateľ je povinný postupovať spôsobom uvedeným v tomto bode zmluvy pri každom znížení ceny ním poskytovaných služieb. V prípade, ak poskytovateľ nepristúpi k zníženiu ceny služieb pre objednávateľa podľa tohto bodu, je objednávateľ oprávnený od tejto zmluvy odstúpiť. 12. Poskytovateľ vyhlasuje, že má všetky potrebné súhlasy, povolenia a licencie, ktoré sú potrebné v zmysle zákona č. 185/2015 Z. z. Autorský zákon v znení neskorších predpisov na poskytnutie služieb a/alebo, že si o tieto súhlasy požiadal pred uzatvorením tejto zmluvy a boli mu udelené. V prípade, ak sa preukáže opak, poskytovateľ zodpovedá za náhradu škody spôsobenú objednávateľovi. 13. Pre vylúčenie pochybností, zmluvné strany sa dohodli, že v prípade, ak prílohou tejto zmluvy sú všeobecné obchodné podmienky poskytovateľa, prednosť majú VOP objednávateľa pred všeobecnými obchodnými podmienkami poskytovateľa. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na štyridsaťosem (48) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●])* bez DPH podľa toho, ktorá skutočnosť nastane skôr.

**VIII. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Poskytovateľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cena |
| 3. | VOP poskytovateľa |

* 1. Zmluva sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |